Epsach

Epsach estis ĝis la 31-a de decembro 2009 komunumo de la distrikto Nidau kaj ekde la 1-a de januaro 2010 komunumo de la administra distrikto Seeland en Kantono Berno, Svislando. Ĝi havis 328 loĝantojn je la 31-a de decembro 2010.

 Geografio 
Espach situas proksimume 15 kilometrojn sudokcidente de la urbo Bielo kaj 3 kilometrojn sude de la Lago de Bielo. La komunumo konsistas el la vilaĝo Epsach kaj la setlejoj In der Klus kaj In der Baar.Fonto: Reta mapo 1:20000 de Swisstopo

La teritorio de la komunumo etendiĝas sur areo de 3,39 km², de kiuj 14,1% estas kovritaj de arbaro, 77,7% servas por agrikulturo kaj 6,5% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Epsach limas en nordo al Mörigen, en nordoriento al Hermrigen, en oriento al Bühl, en sudo al Walperswil, kaj en okcidento al Täuffelen.

 Trafiko 
La komunumo Epsach situas flanke de la gravaj trafikvojoj. La komunumo atingeblas per la vojo n-ro 1315 de Täuffelen al Aarberg. Per la buslinio de Täuffelen al Aarberg la komunumo estas konektita al la publika transportreto.

 Historio 
La unua dokumenta mencio de Epsach datiĝas el la jaro 1244 kiel Ebza. Dum mezepoko sur la teritorio de la hodiaŭa komunumo ekzistis krom Epsach la vilaĝoj Frenschen, kiu estis menciita en 1233 kaj forlasita en 1377, kaj Gummen. Kiel parto de la paroĥo Täuffelen Epsach apartenis dum mezepoko al la Grafejoj de Neŭŝatelo kaj poste de Nidau. En la jaroj 1388 respektive 1393 ĝi fariĝis havaĵo de la urba ŝtato Berno.Fonto: Anne-Marie Dubler: Epsach en Historia Leksikono de Svislando (2004-10-27)

 Notoj kaj referencoj 


 Eksteraj ligiloj 

 Oficiala retejo de la komunumo Epsach